Open Group

Open Group er et leverandør- og teknologinøytralt industrikonsortum. Per 2015 har det mer enn 500 medlemsorganisasjoner. Det ble dannet i februar 1996 da X/Open slo seg sammen med Open Software Foundation. Dets tjenester omfatter strategi, styring, innovasjon og forskning, standarder, sertifiseringer og utvikling av tester.

Open Group er den mest kjente sertifiserende organisasjon av varemerket UNIX, og publiserer den tekniske standarden Single UNIX Specification som er en utvidelse av POSIX standarden og den offisielle definisjonen av UNIX-systemet. Konsortiet utvikler også standarden TOGAF, som er en industristandard for virksomhetsarkitektur-rammeverk.

Open Groups medlemmer inkluderer en rekke IT-kjøpere og leverandører så vel som statlige organer, for eksempel Capgemini, Fujitsu, Oracle, Hitachi, Hewlett-Packard, Orbus Software, IBM, Kingdee, NEC Corporation, SAP, Forsvarsdepartementet i USA, NASA og andre.

Referanser

 Eksterne lenker 


Kategori:Standardiseringsorganisasjoner
Kategori:Unix
Kategori:Vindussystemet X
Kategori:Fujitsu
Kategori:Hewlett-Packard
Kategori:IBM
Kategori:NASA
Kategori:Oracle Corporation
Kategori:Organisasjoner etablert i 1996